Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 96

12. § A Szolgálati Szabályzat 103. pontja helyébe a következő rendelkezés lép: „103. A dandár (ezred) felderítőfőnök kötelességei: — részt vesz a dandár (ezred) készenléti tervének kidolgozásában, szakterületén biztosítja a dandár (ezred) készenlét fokozását; 2001/96. szám — ismerje más haderők szervezetét, felszerelését, harctevékenységeinek elveit, az elöljáró és a dandár (ezred) tevékenységi körzetében a terep és az időjárás jellemzőit, értékelésük (a harcterület felderítő előkészítésének) módszereit, legyen képes jelentések és tájékoztatások megtételére; — részt vesz az alegységek harcászati gyakorlatainak kidolgozásában és a levezetés során biztosítja a felderítés követelményeinek érvényesülését; — ismerje a dandár (ezred) szervezetszerű, illetve megerősítésül kapott felderítő alegységeinek (szerveinek) helyzetét, feltöltöttségét, kiképzettségét, lehetőségeit, és legyen kész javaslatot tenni azok alkalmazására; — ismerje a dandár (ezred) felderítő alegységei haditechnikai eszközeit, szakfelszereléseit, azok alkalmazási lehetőségeit, képességeit, üzemeltetési szabályait, hadrafoghatóságát, ismerje a szükségleteket, az ellátottságot, és rendszeresen tájékoztassa a parancsnokot a harcértékről; — tervezi, szervezi és irányítja a dandár (ezred) alegységeinek felderítő szakanyaggal való ellátását, az eszközök üzemeltetését, biztosítja a rendeltetés- és szakszerű használatukat, alegységszintű technikai kiszolgálásukat és karbantartásukat; gondoskodik arról, hogy szabályszerűen tárolják, illetve idejében javításba adják azokat; — tervezi, szervezi és irányítja a dandár (ezred) felderítő- és rádiótechnikai alegységeinek rejtjelző eszközökkel történő ellátását, azok szabályos kezelését; — irányítja a dandár (ezred) állományának (gépesített lövész-, harckocsi- és felderítő alegységeinek) felderítő szakkiképzését, előkészíti az osztályos fokozatra kötelezettek vizsgáit; — szolgálati alárendeltjein kívül ismerje a szakmai alárendeltségében lévő tisztek, zászlósok, tiszthelyettesek képességeit; — részt vesz a dandár (ezred) ellenőrzési tervének összeállításában, végrehajtásában, irányítja és végzi a szakágának megfelelő szakellenőrzéseket.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes